
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 701 

19 Αυγούστου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση και συμπλήρωση των διατάξεων του Ορ¬ 
γανισμού του ιδρύματος με την επωνυμία «ΙΔΡΥΜΑ 
ΚΟΙΝΩΝΙΚΩΝ - ΙΣΤΟΡΙΚΩΝ ΕΡΕΥΝΩΝ - ΣΤΑΥΡΟΣ 
ΚΑΛΛΕΡΓΗΣ» που κυρώθηκε με το από 14.3.1986 
Π.Δ/γμα (210/Β') και τροποποιήθηκε και συμπλη¬ 
ρώθηκε με το από 3.3.1993 Π.Δ/γμα (171/Β > και 
κωδικοποίηση αυτού . 


ΡΙΚΩΝ ΕΡΕΥΝΩΝ - ΣΤΑΥΡΟΣ ΚΑΛΛΕΡΓΗΣ». 

γ. Του άρθρου 22 του δια του από 14.3.1986 Π.Δ/τος 
κυρωθέντος Οργανισμού του Ιδρύματος περί τροποποιή- 

αεως αυτού. . 

2. Την απόφαση του Διοικητικού Συμβουλίου του Ιδρύ¬ 
ματος «Ίδρυμα Κοινωνικών - Ιστορικών Ερευνών - Σταύ¬ 
ρος Καλλέργης» που λήφθηκε κατά την 13η τακτική συνε¬ 
δρίασή του στις 27 Σεπτεμβρίου 1995. 

3. Την αριθμ. 411/24.1.1996 απόφαση του Πρωθυ¬ 
πουργού και του Υπουργού Οικονομικών «Ανάθεση αρμο- 

1 διοτήτων Υπουργού Οικονομικών στους Υφυπουργούς» 


Διορθώσεις Σφαλμάτων 

Διόρθωση σφάλματος στη Φ. 11845/19476/31.5.96 
απόφαση Υφυπουργού Εοωτ/κών, Δημ. Δ/σης και 

Αποκ/οης . 

Διόρθωση σφάλματος στην 136636/95 απόφαση 

Υπουργού Δικαιοσύνης . 

Διόρθωση σφάλματος οτη 44296/18.6.96 απόφαση 
Υπουργού Δικαιοσύνης . 


ΠΡΟΕΔΡΙΚΑ ΔΙΑΤΑΓΜΑΤΑ 


(58Β/29.1.96). 

4. Την αριθμ. 33/6.11.1995 γνωμοδότηση του Συμβου¬ 
λίου Εθνικών Κληροδοτημάτων. 

Με πρόταση των Υπουργών Εθνικής Παιδείας και θρη¬ 
σκευμάτων, Πολιτισμού και του Υφυπουργού Οικονομικών 
αποφασίζουμε: 

Άρθρο μόνο 

Εγκρίνουμε την τροποποίηση και συμπλήρωση των δια¬ 
τάξεων του Οργανισμού του ιδρύματος «ΙΔΡΥΜΑ ΚΟΙΝΩ¬ 
ΝΙΚΩΝ - ΙΣΤΟΡΙΚΩΝ ΕΡΕΥΝΩΝ - ΣΤΑΥΡΟΣ ΚΑΛΛΕΡ¬ 
ΓΗΣ» όπως προτείνονται με το αριθμ. 13/27.9.1995 πρα¬ 
κτικό συνεδρίασης του Διοικητικού Συμβουλίου του εν 


(1) λόγω ιδρύματος και κωδικοποίηση αυτού σε ενιαίο κει· 


Τροποποίηση και συμπλήρωση των διατάξεων του Οργανι¬ 
σμού του ιδρύματος με την επωνυμία «ΙΔΡΥΜΑ ΚΟΙ¬ 
ΝΩΝΙΚΩΝ - ΙΣΤΟΡΙΚΩΝ ΕΡΕΥΝΩΝ - ΣΤΑΥΡΟΣ ΚΑΛ¬ 
ΛΕΡΓΗΣ» που κυρώθηκε με το από 14.3.1986 Π.Δ/γμα 
(210/Β') και τροποποιήθηκε και συμπληρώθηκε με το 
από 3.3.1993 Π.Δ/γμα (171/Β ) και κωδικοποίηση αυ¬ 
τού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 110 του Αστικού Κώδικα και του άρθρου 

98 παρ. 2 του ΑΝ 2039/1939. 

β. Της αριθμ. 7026/2.5.1985 πράξης του συμβολαιο¬ 
γράφου Αθηνών Ανδρέα Μπουγιούκου, όπως αυτή τροπο¬ 
ποιήθηκε με την αριθ. 7421/23.1.1986 πράξη του ίδιου 
συμβολαιογράφου, με τις οποίες συστήθηκε κοινωφελές 
ίδρυμα με την επωνυμία «ΙΔΡΥΜΑ ΣΟΣΙΑΛΙΣΤΙΚΩΝ ΜΕ¬ 
ΛΕΤΩΝ - ΣΤΑΥΡΟΣ ΚΑΛΛΕΡΓΗΣ» και του οποίου η επω¬ 
νυμία τροποποιήθηκε σε «ΙΔΡΥΜΑ ΚΟΙΝΩΝΙΚΩΝ - ΙΣΤΟ- 


μενο, ως κατωτέρω: 


Άρθρο 1 


Μορφή - Επωνυμία - Έδρα - Σφραγίδα 
1 Το Κοινωφελές ίδρυμα με την επωνυμία «ΙΔΡΥΜΑ 
ΟΣΙΑΛΙΣΤΙΚΩΝ ΜΕΛΕΤΩΝ - ΣΤΑΥΡΟΣ ΚΑΛΛΕΡΓΗΣ» 
τως αυτή τροποποιήθηκε σε «ΙΔΡΥΜΑ ΚΟΙΝΩΝΙΚΩΝ 
ΤΟΡΙΚΩΝ ΕΡΕΥΝΩΝ - ΣΤΑΥΡΟΣ ΚΑΛΛΕΡΓΗΣ» με το 
Γτό 3 3.1993 Π.Δ., που συστήθηκε από τους: 

1. Λυκούργο Καλλέργη, 2) Σωκράτη Καλλέργη, 3) Αρι- 
τείδη Καλλέργη, 4) Σταύρο Καλλέργη, 5) Εμμανουήλ 
αλλέργη, 6) Νικόλαο Καλλέργη, 7) Βασίλειο Καλλέργη 
αι 8) Ειρήνη συζ. Κ. Σπανουδάκη, το γένος Σταύρου Καλ- 
έργη, με την αριθμ. 7026/22.5.85 πράξη του συμβολαιο- 
ράφόυ Αθηνών Ανδρέα Μπουγιούκου, όπως αυτή τροπο- 
ιοιήθηκε με την αριθμ. 7421/23.1.86 πράξη του ίδιου 
ίυμβολαιογράφου, αποτελεί νομικό πρόσωπο ιδιωτικού 
ιΐκαίου και διέπεται από τις διατάξεις της συστατικής του 
ιράξης, του οργανισμού του, του ΑΝ 2039/39 καιτων δια- 
αγμάτων που εκδόθηκαν ή θα εκδοθούν σε εκτέλεση του 
'όμου τούτου. 








7448 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Το Ίδρυμα εδρεύει στο Ρέθυμνο Κρήτης και διατηρεί 
Παράρτημα στην Αθήνα για πληροφόρηση και αύνδεοη με 
το κέντρο, με παράλληλη και σύμφωνα με το άρθρο 4 λει¬ 
τουργία και δραστηριότητα. 

Το Παράρτημα αυτό μπορεί ν’ αναπτύσσει αυτοτελή 
δραστηριότητα μέσα στα πλαίσια του Οργανισμού και των 
σκοπών του Ιδρύματος. 

3. Η σφραγίδα του Ιδρύματος είναι ωοειδής, περιμε¬ 
τρική, αναγράφει ΙΔΡΥΜΑ ΚΟΙΝΩΝΙΚΩΝ - ΙΣΤΟΡΙΚΩΝ 
ΕΡΕΥΝΩΝ και στη μέση ΣΤΑΥΡΟΣ ΚΑΛΛΕΡΓΗΣ. 

Άρθρο 2 
Σκοποί 

1. Το ίδρυμα έχει σκοπό, με την κοινωνική - ιστορική 
έρευνα και κριτική θεώρηση, να συμβάλλει στην ανύψωση 
της επιστημονικής γνώσης και την προώθηση της κοινωνι¬ 
κής ανάπτυξης και του Πολιτισμού στη χώρα μας. 

2. Το ίδρυμα θα συνεργαστεί με την επιστημονική και 
την πνευματική κοινότητα της Κρήτης και της Ελλάδας- 
και με κάθε πολίτη που διερευνά τα προβλήματα της ελλη¬ 
νικής κοινωνίας και της ανθρωπότητας - για να συμβάλει 
ενεργά στον πολιτισμό στη χώρα και στην παραγωγή των 
κοινωνικών επιστημών και στη χρησιμοποίηση για το κοινό 
όφελος των διδαγμάτων τους θα συμβάλει επίσης, θεω¬ 
ρητικά και πρακτικά στην αντιμετώπιση θεμάτων που αφο¬ 
ρούν την εκπαίδευση, τις εργασιακές σχέσεις, την απα¬ 
σχόληση, τον συνδικαλισμό, το περιβάλλον, τη γεωγρα¬ 
φική ανάπτυξη, την ποιότητα ζωής και γενικά τον Πολιτι¬ 
σμό. 

3. Το Ίδρυμα έχει σκοπό: τη διερεύνηση και αξιολόγηση 
των ιστορικοκοινωνικών αγώνων του ελληνικού λαού για τη 
βελτίωση των όρων ζωής. Και ειδικότερα: τη διερεύνηση 
των συνθηκών της εποχής που έζησε και έδρασε ο Σταύ¬ 
ρος Καλλέργης, των ιδεών του, του προγράμματος του, 
του Αρχείου του, των επιδράσεων που άσκησε αυτός και οι 
συναγωνιστές του στην εξέλιξη του ελληνικού εργατικού 
κινήματος και στην ανάπτυξη των σοσιαλιστικών ιδεών στη 
χώρα μας. Και επίσης, να συμβάλει στον εκσυγχρονισμό 
της ριζοσπαστικής και σοσιαλιστικής σκέψης στον κριτικό 
διάλογο και στην επιστημονική αποσαφήνηση και επανε¬ 
κτίμηση των βασικών αρχών των σοσιαλιστικών θεωριών 
και στην έρευνα και μελέτη των θετικών βημάτων, των λα¬ 
θών και των αντιφάσεων που αναφάνηκαν στην πορεία 
υλοποίησης αυτών των θεωριών σε μια σειρά χώρες. 

4. Το Ίδρυμα σκοπεύει να συμβάλει στην αναζήτηση, 
ανάδειξη και καθιέρωση παραδοσιακών αξιών και συστη¬ 
μάτων επικοινωνίας που πηγάζουν από την ιστορική δημο¬ 
κρατική κοινωνική μας παράδοση, καθώς και στην επανε¬ 
κτίμηση της σημασίας και του χαρακτήρα της ανθρώπινης 
εργασίας σε σχέση με τις γενικότερες κοινωνικές συνθή¬ 
κες και σχέσεις. 

5. Το Ίδρυμα θα προωθεί πρωτοβουλίες σχετικές με 
την Παιδεία, προσεγγίζοντας σύγχρονες αντιλήψεις και 
εκπαιδευτικούς πειραματισμούς, θεωρώντας την Παιδεία 
ως θεμέλιο κοινωνικής αγωγής και πολιτισμού. 

6. Το Ίδρυμα θα προσεγγίζει επίσης, τις Τέχνες και τα 
Γράμματα καθώς και τα δραστήρια κοινωνικά κινήματα της 
νεολαίας, της ειρήνης, των γυναικών, των οκολόγων κ.α., 
ως βάθρα πάνω στα οποία σφυρηλατείται η συνοχή της 
κοινωνίας μας, η ίδια η φυσιογνωμία του ελληνικού λαού. 

7. Το Ίδρυμα θα προωθήσει στο μεγαλύτερο βαθμό τη 
σύνδεση και τη στενή καρποφόρο συνεργασία με το Πανε¬ 


πιστήμιο Κρήτης, με την τοπική Αυτοδιοίκηση και με 
άτομα και φορείς της Τοπικής Κοινωνίας, θα συνεργάζε¬ 
ται επίσης με παρόμοια ερευνητικά Ιδρύματα, με Πανεπι¬ 
στήμια, Δήμους και Κοινότητες, Εργατικές Ενώσεις και με 
άλλους φορείς και προσωπικότητες του εσωτερικού και 
του εξωτερικού. 

8. Το Ίδρυμα, στα πλαίσια των ενδιαφερόντων του για 
αγώνες και κινήματα εκτός Ελλάδας, θα προωθεί στο μέ¬ 
τρο των δυνατοτήτων του, έρευνες για τους δημοκρατι¬ 
κούς και κοινωνικούς αγώνες των Ευρωπαϊκών και μη χω¬ 
ρών της Μεσογείου, όπως και για τη δομή και εξέλιξη των 
πολιτικών και κοινωνικών καθεστώτων τους. Για το σκοπό 
αυτό, που ανταποκρίνεται στο διεθνιστικό χαρακτήρα των 
σοσιαλιστικών ιδεών όσο και της σύγχρονης επιστήμης, 
μπορεί να ιδρύει ειδικές επιστημονικές επιτροπές, στις 
οποίες μπορούν να συμμετέχουν και ξένοι επιστήμονες 
αντίστοιχης ειδικότητας σύμφωνα με το άρθρο 4 του πα¬ 
ρόντος Οργανισμού. 

ΤΑ ΜΕΣΑ 

9. Τα μέσα με τα οποία το Ίδρυμα θα επιδιώξει την 
πραγματοποίηση των σκοπών του, είναι: 

α. Η επεξεργασία και πραγματοποίηση ερευνητικών 
προγαραμμάτων που έχουν συντάξει και αναθέσει στο 
Ίδρυμα τοπικοί, εθνικοί και διεθνείς Οργανισμοί. Η ανά¬ 
ληψη και η ανάθεση μελετών, η διεξαγωγή επιστημονικών 
ερευνών, η διοργάνωση σεμιναρίων, συνεδρίων, συμπο¬ 
σίων, διαλέξεων, εκθέσεων του Αρχείου κ.α. καθώς και 
άλλων πολιτιστικών εκδηλώσεων εθνικού και διεθνούς χα¬ 
ρακτήρα, η παρακολούθηση της κίνησης των ιδεών και η 
ανταλλαγή των επιστημονικών επιτευγμάτων και εμπει¬ 
ριών στη χώρα μας και διεθνώς. 

β. Η επιδίωξη ανάπτυξης σχέσεων συνεργασίας και 
ανταλλαγών με Πανεπιστήμια και άλλα ερευνητικά Ιδρύ¬ 
ματα και πρόσωπα της ημεδαπής και αλλοδαπής. 

γ. Η διοργάνωση συστηματικών προγραμμάτων «μετεκ¬ 
παίδευσης», με κοινωνικοεπιστημονικό περιεχόμενο στε¬ 
λεχών του εργατικού και άλλων κοινωνικών κινημάτων της 
Τοπικής Αυτοδιοίκησης, καθώς και τοπικών ή εθνικών ορ¬ 
γανισμών. 

δ. Η διατήρηση, κατάταξη και κατάλληλη αξιοποίησή 
του δωρηθέντος στο Ίδρυμα από τους ιδρυτές του ανεκτί¬ 
μητου αρχειακού υλικού του Σταύρου Καλλέργη (έντυπα, 
εφημερίδες, βιβλία, χειρόγραφα κλπ), η έκδοση του σε ει¬ 
δικό λεύκωμα για τη διάσωσή του, καθώς και συγκέ¬ 
ντρωση από το Ίδρυμα του υπόλοιπου σχετικού υλικού του 
Σταύρου Καλλέργη και των άλλων αγωνιστών του ελληνι¬ 
κού εργατικού κινήματος. 

ε. Η δημιουργία ειδικής βιβλιοθήκης που θα περιλαμβά¬ 
νει το Αρχείο, βιβλία και μελέτες για τις κοινωνικές επιστή¬ 
μες, παλαιό και νεότερα, καθώς και αρχείο και συλλογή βι- 
βλιών σχετικών με τους εθνικοκοινωνικούς αγώνες και 
Κρήτης. 

στ. Η έκδοση περιοδικού κοινωνικών επιστημών όπου 
θα δημοσιεύονται κυρίως τα ερευνητικά αποτελέσματα, 
αλλά και βιβλίων, ειδικών εντύπων και μονογραφιών, σχε¬ 
τικών με τους στόχους και τις δραστηριότητες του Ιδρύμα¬ 
τος. 

ζ. Η χορήγηση υποτροφιών από το Ίδρυμα, για συγκριτι¬ 
κές, επιστημονικές κοινωνικοιστορικές έρευνες και μελέ¬ 
τες, σε Έλληνες και αλλοδαπούς σπουδαστές, τελειόφοι¬ 
τους ΑΕΙ, μελετητές, ερευνητές, κοινωνιολόγους και ιστο¬ 
ρικούς, σύμφωνα με τις διατάξεις του Α.Ν. 2039/1939 και 
του από 18/23.8.1941 Καν. Δ/τος (286Α). 




η. Με δεδομένο ότι μόνο η ελεύθερη αναζήτηση της 
αλήθειας προάγει τη γνώση, το Ίδρυμα, για την πραγματο¬ 
ποίηση των κοινωφελών σκοπών του και τη διασφάλιση 
της αυτονομίας του, θα κρατηθεί μακράν από κομματικές, 
ιδεολογικές και οικονομικές εξαρτήσεις, θα διαφυλάξει 
την αυτόνομη δημοκρατική λειτουργία και διαφάνεια, την 
ελεύθερη έκφραση και την οικονομική αυτοτέλεια, στηρι- 
ζόμενο κυρίως στις συνεισφορές των φίλων και συνεργα¬ 
τών του, στην κρατική βοήθεια, στις διεθνείς και εθνικές 
πηγές επιχορήγησης προς την έρευνα και την πνευματική 
εργασία, καθώς και στην οικονομική ανταπόδοση απο 
τους αποδέκτες και χρήστες των γνώσεων και των πνευ¬ 
ματικών επιτευγμάτων του Ιδρύματος. 


Άρθρο 3 
Διοίκηση 

1. Το Ίδρυμα διοικείται από Ιδμελές Διοικητικό Συμ¬ 
βούλιο, που αποτελείται από τους: 

1. Από τον κάθε φορά Πρύτανη του Εθνικού Μετσοβιου 
Πολυτεχνείου ή Εκπρόσωπό του οριζόμενο από τον ίδιο 
μεταξύ των καθηγητών του Ε.Μ. Πολυτεχνείου. 

2 Από τον κάθε φορά Πρύτανη του Παν/μίου Κρήτης ή 
Εκπρόσωπό του οριζόμενο από τον ίδιο μεταξύ των καθη¬ 
γητών του Παν/μίου. , 

3. Από τον κάθε φορά Δήμαρχο Ρεθύμνου η Εκπρό¬ 
σωπό του οριζόμενο από τον ίδιο. 

4. Από τον κάθε φορά Πρόεδρο της Γ.Σ.Ε.Ε. η Εκπρό¬ 
σωπό του οριζόμενο από τον ίδιο μεταξύ των μελών του 
Δ.Σ. ή της Εκτελεστικής Επιτροπής της Γ.Σ.Ε.Ε. 

5 Από τον κάθε φορά Πρόεδρο του Δ.Σ. της Ε.Σ.Η.ε.α. 
ή Εκπρόσωπό του οριζόμενο από τον ίδιο μεταξύ των με¬ 
λών του Δ.Σ. της Ε.Σ.Η.Ε.Α. 

6. και 7) Από τους Εκπρόσωπους των ιδρυτών και των 

απογόνων Α’ και Β' βαθμού του Σταύρου Καλλέργη - ορι¬ 
ζόμενους, αναπληρούμενους και αντικαθιστάμενους, 
σύμφωνα με τις διατάξεις του άρθρου 8 παρ. 2,3, και 4 του 
παρόντος Οργανισμού - και που έχουν ήδη ορισθεί ως 
ανωτέρω και είναι οι: 

α. Λυκούργος Σταύρου Καλλέργης, Ηθοποιος - Σκηνο¬ 
θέτης, τ. Βουλευτής. 

β Εμμ. Πλάτωνος Καλλέργης, Επιχειρηματίας. 

8 Θεόδωρος Κατριβάνος, Δικηγόρος, τ. Υπουργός. 

9 Γεώργιος Κουβελάκης, Βουλευτής, τ. Υπουργός. 

10. Νικόλαος Χολέβας, Καθηγητής Ε.Μ.Π. 

11 Γεώργιος Σκουλάς, Δρ. Πολιτικών Επιστημών. 

12. Πάνος Τριγάζης, Οικονομολόγος. 

13. Χρίστος Τζιντζηλώνης, Ιστορικός. 

14. Φίλιππος Κολλάρος, Επιχειρηματίας. 

15. Ελένη Χουρδάκη, Αρχιτέκτων. 

Αναπληρωματικά μέλη 

1. Μάρη Δασκαλαντωνάκη, Επιχειρηματίας. 

2. Τζένη Καλλέργη, Ηθοποιός, Αρχιτέκτων. 

3. Ευγενία Κουτσουλιέρη, Συγγραφέας, Δημοοιογρά- 

φος. ^, 

4. Δημήτριος Κοτρόγιαννος, Δρ. Φιλοσοφίας. 

5. Μαρία Σωτηροπούλου - Αρβανίτη, Ιατρός, Συγγρα- 

6 Σωτήρης Σιώκος, Συνδικαλιστικό Στέλεχος της 

Τα αναπληρωματικά μέλη προσκαλούμενα μετέχουν 
ισότιμα στις συνεδριάσεις του Διοικητικού Συμβουλίου. 

2 Το Διοικητικό Συμβούλιο του Ιδρύματος, συγκαλου- 
μενο στην πρώτη συνεδρίασή του με πρωτοβουλία του 
ενός εκ των εκάστοτε εξουσιοδοτημένων βάσει του άρ¬ 


θρου 8 του παρόντος εκπροσώπων των ιδρυτών του Ιδρύ¬ 
ματος συγκροτείται σε σώμα εκλέγοντας μεταξύ των με¬ 
λών του με μυστική ψηφοφορία τον Πρόεδρο, τους Αντι¬ 
προέδρους - μέχρι 3 τον αριθμό - τον Γ ενικό Γραμματέα, 
τον Ταμία, τον Αναπληρωματή Ταμία και τον Εφορο. 

3 Το Διοικητικό Συμβούλιο του Ιδρύματος συνεδριάζει, 
αναλόγως των περιστάσεων, στο Ρέθυμνο ή στην Αθήνα, 
τακτικά κάθε χρόνο και εκτάκτως όταν κριθεί αναγκαίο, ή 
το ζητήσουν τουλάχιστον 5 από τα μέλη του Διοικητικού 
Συμβουλίου. Κατά τις συνεδριάσεις προεδρεύει ο Πρόε¬ 
δρος και αυτού κωλυομένου ένας εκ των Αντιπροέδρων. 
Σε όλες τις συνεδριάσεις πρέπει να παρίστανται ο Πρόε¬ 
δρος ή ένας εκ των Αντιπροέδρων και ο Γενικός Γραμμα¬ 
τέας. Απαρτία υπάρχει όταν παρευρίσκονται τουλάχιστον 
8 από τα μέλη κατά την έναρξη της συνεδρίασης. Μετά 
την έναρξη της συνεδρίασης και κατά την διάρκεια της 
διαδικασίας λήψης αποφάσεων η απαρτία δεν μπορεί να 
είναι κάτω των 6 μελών του Δ.Σ. Σε περίπτωση δικαιολο 
γημένης απουσίας τακτικών μελών κατά την ορισθείσα 
συνεδρίαση δύναται να προσκαλούνται ισάριθμα αναπλη ¬ 
ρωματικά μέλη Οι αποφάσεις Λαμβάνονται ομόφωνα η 
κατά σχετική πλειοψηφία των παρόντων. Σε περίπτωση 
ισοψηφίας υπερισχύει η ψήφος του προεδρεύοντος. 

4. Αν στην ορισθείσα συνεδρίαση δεν πραγματοποιηθεί 
απαρτία, η συνεδρίαση επαναλαμβάνεται στο συντομό¬ 
τερο διάστημα και με απαρτία όχι μικρότερη των 6 μελών 
του Διοικητικού Συμβουλίου, παρόντος του Προέδρου και 
του Γενικού Γραμματέα, σύμφωνα με τους όρους της 
προηγουμένης παραγράφου 3. 

5. Στις συνεδριάσεις τηρούνται πρακτικά στα οποία κα- 
ταχωρούνται οι απόψεις, οι τυχόν αντιρρήσεις μελών και οι 
τελικές αποφάσεις του Δ.Σ. σύμφωνα με την παρ. 3 του 
παρόντος άρθρου. 

6. Στα μέλη του Διοικητικού Συμβουλίου σε ειδικές περι¬ 
πτώσεις, παρέχονται έξοδα παραστάσεως ή ταξιδιού με ιό 
από αιτιολογημένη απόφαση τούτου. 

7. Σε όλα τα διατελέσαντα μέλη του Διοικητικού Συμ¬ 
βουλίου του Ιδρύματος, τακτικά και αναπληρωματικά, 
οποιοδήποτε αξίωμα ή ιδιότητα άσκησαν ή ασκούν μέχρι 
την έναρξη ισχύος του παρόντος, απονέμεται ο τίτλος Επι¬ 
τίμων μελών του Ιδρύματος σε αναγνώριση της προσφο¬ 
ράς τους, με βάση το αξίωμά τους και με βάση τις διατά¬ 
ξεις του άρθρ. ι0 παρ. 13 του παρόντος Οργανισμού. 

8. Τα παραπάνοι επίτιμα μέλη του Ιδρύματος δύνανται 
να μετέχουν ως ισότιμα μέλη σε Τμήματα, Τομείς, Επιστη¬ 
μονικές και Ειδικές Επιτροπές και Συμβούλια, να επανε 
κλέγονται ως μέλη του Δ.Σ. του Ιδρύματος κ.α. με βάση και 
τις διατάξεις των άρθρων 4 και 6, το 3ο εδάφιο της παρ. 11 
και την παρ. 12 του άρθρου 10, καθώς και τις διατάξεις 
των άρθρων 8 και 9 του παρόντος Οργανισμού. 


Άρθρο 4 

Τμήματα, Τομείς, Επιτροπές κ.λπ. 

1. Το Διοικητικό Συμβούλιο του Ιδρύματος αποφασίζει 
την ίδρυση κσι λειτουργία Τμημάτων, Τομέων, Επιστημο¬ 
νικών και Ειδικών Επιτροπών και Συμβουλίων κ.α., για την 
έρευνα και μελέτη επί ζητημάτων κοινωνιολογίας, φιλοσο¬ 
φίας, οικολογίας, περιβάλλοντος, καθώς και για την αντι¬ 
μετώπιση θεμάτων δημοσιότητας, συνεργασίας με Παν/ 
μια και άλλους οργανισμούς, για τη βιβλιοθήκη, το Αρχείο, 
για εκδόσεις, συνέδρια, εκθέσεις, πολιτιστικές εκδηλώ¬ 
σεις κ λπ Επίσης ιδρύει και Επιτροπές με διεθνή χαρα- 

κτήρα, στις οποίες μπορούν να συμμετέχουν καθηγητές 
ξένων Παν/μίων και άλλοι μη Έλληνες επιστήμονες ανε- 
γνωρισμένου κύρους, όταν το αντικείμενο έρευνας ξε¬ 
φεύγει των ορίων του Ελλαδικού χώρου ή όταν κριθεί ανα¬ 
γκαίο για την ευρύτερη διεθνοποίηση των σκοπών του 
ιδρύματος. 

Αρθρο 5 

Καθήκοντα Γενικού Διευθυντή 

Το Διοικητικό Συμβούλιο με απόφασή του αναθέτει κα¬ 
θήκοντα Γεν. Διευθυντή του Ιδρύματος, με τριετή θητεία, 
σε μέλος του ή οε ιδρυτή ή σε συνεργάτη του Ιδρύματος, 
που να διαθέτει κατάλληλες διοικητικές ικανότητες και 
αναγνωρισμένο κύρος. Τα καθήκοντα του Γεν. Διευθυντή 
θα ασκούνται χωρίς αμοιβή ή μισθό, εφόσον δεν θα υπάρ¬ 
χουν οικονομικές δυνατότητες στο Ίδρυμα. Καθήκοντα 
και διαδικασίες του Γεν. Διευθυντή καθορίζονται οι ακό¬ 
λουθες: 

α) Ο Γεν. Διευθυντής εισηγείται στο Διοικητικό Συμβού¬ 
λιο μέσα και τρόπους για την προβολή του Ιδρύματος, για 
την πραγματοποίηση εκθέσεων, εκδόσεις βιβλίων, περιο¬ 
δικών κ.λπ. ως και άλλων πολιτικών, επιστημονικών και 
πολιτιστικών εκδηλώσεων, καταρτίζει και εισηγείται τα 
προγράμματα και έχει την αρμοδιότητα και ευθύνη για την 
πραγματοποίησή τους. 

β) Εισηγείται επίσης σ’ αυτό τις προσλήψεις, ανανεώ¬ 
σεις και λύσεις συμβάσεων του προσωπικού του Ιδρύμα¬ 
τος, καθώς και τους όρους αμοιβής και εργασίας του με 
σχέση ιδιωτικού δικαίου προσωπικού. 

γ) Μεριμνά για την ενημέρωση των μαζικών μέσων, του 
Τύπου και του κοινού, με ανακοινώσεις, δημοσιεύσεις, 
διαφημίσεις, επιστολές κ.λπ. για τη δραστηριότητα και 
προβολή του Ιδρύματος, με έγκριση του Διοικητικού Συμ¬ 
βουλίου. 

δ) Εισηγείται στο Διοικητικό Συμβούλιο την ανάπτυξη 
σχέσεων συνεργασίας και ανταλλαγών με ειδήμονες και 
Ιδρύματα εσωτερικού - εξωτερικού, που η δράση του σχε¬ 
τίζεται με τους σκοπούς του Ιδρύματος. 

ε) Εισηγείται επίσης σχέδια για παραπέρα ανάπτυξη του 
νομικού προσώπου και επέκταση της δραστηριότητας και 
αποστολής του, μέσα στα πλαίσια του Οργανισμού και των 
αποφάσεων του Διοικητικού Συμβουλίου. 

στ) Εισηγείται στο Διοικητικό Συμβούλιο τον προϋπολο¬ 
γισμό, απολογισμό και ισολογισμό του Ιδρύματος και επί 
μέρους προϋπολογισμούς δαπανών, έργων, εκθέσεων, 
μεταφορών, εκδόσεων και άλλων χρήσεων που καλύπτουν 
ιδιαίτερες δραστηριότητες τούτου, και 
ζ) Εισηγείται τέλος κάθε θέμα που είναι αναγκαίο να 
αποφασίσει το Διοικητικό Συμβούλιο και ασκεί κάθε αρμο¬ 
διότητα που αυτό του εκχωρεί. 

η) Ο Γεν. Διευθυντής μετέχει των συνεδριάσεων του 
Διοικητικού Συμβουλίου με δικαίωμα ψήφου. 

θ) Επιτρέπεται η ανάθεση από το Δ.Σ. καθηκόντων Ανα¬ 
πληρωτή Γεν. Διευθυντή του Ιδρύματος σύμφωνα με τις 
διατυπώσεις που προβλέπονται στην πρώτη παράγραφο 
του παρόντος άρθρου. 

ι) Όταν ο Γεν. Διευθυντής του Ιδρύματος κωλύεται ή 
απουσιάζει από συνεδρίαση του Δ.Σ. ή από την ενάσκηση 
των καθηκόντων του, αναπληρώνεται από μέλος ή μη μέ¬ 
λος του Δ.Σ., το οποίο με απόφαση του Δ.Σ. και μετά 
γνώμη του Γεν. Διευθυντή του Ιδρύματος, ορίζεται ως 
Αναπληρωτής Γεν. Διευθυντής του Ιδρύματος. Όταν ο 
Αναπληρωτής Γ εν. Διευθυντής αναπληρώνει τον απουσιά- 


ζοντα ή κωλυόμενο Γεν. Διευθυντή του Ιδρύματος, έχει 
όλα τα δικαιώματα και υποχρεώσεις που προβλέπονται γι’ 
αυτόν στο άρθρο τούτο, μη εξαιρουμένου και του δικαιώ¬ 
ματος ψήφου. 

Άρθρο 6 

Συνεργάτες κ.λπ. του Ιδρύματος 

Το Διοικητικό Συμβούλιο μπορεί επίσης με απόφασή 
του, να αποδέχεται προσφορά υπηρεσιών, να διορίζει ή να 
συνεργάζεται με ειδήμονες ή ειδικούς συνεργάτες του 
Ιδρύματος, ιδρυτές μη μέλη του και να αναθέτει σ’ αυτούς 
ειδικά καθήκοντα για ζητήματα οικονομικά, καλλιτεχνικά, 
αρχειακά (συντήρηση αρχείου), γραμματείας και αλληλο¬ 
γραφίας, βιβλιοθηκονομίας κ.λπ., καθώς και επικοινωνίας 
και δημοσιότητας για την καλύτερη ανάπτυξη και προβολή 
του Ιδρύματος. Το Διοικητικό Συμβούλιο και ειδικά ο Πρό¬ 
εδρος και ο Γ εν. Διευθυντής, παρέχουν στους παραπάνω 
ειδικούς κάθε βοήθεια και συμπαράσταση, μέσα στα πλαί¬ 
σια του παρόντος Οργανισμού και των αποφάσεων του 
Διοικητικού Συμβουλίου. 

Άρθρο 7 

Υπερκομματική λειτουργία του Ιδρύματος 

Το Ίδρυμα λειτουργεί υπερκομματικά. Τα μέλη του 
Διοικητικού Συμβουλίου και οι συνεργάτες του Ιδρύματος, 
σε οποιοδήποτε επίπεδο, δεν εκπροσωπούν κόμματα ή 
κομματικούς τίτλους. Οι πολιτικοί παράγοντες (Υπουργοί, 
Βουλευτές, Δήμαρχοι κ.λπ.) μετέχουν σαν προσωπικότη¬ 
τες, ή σαν εκπρόσωποι φορέων της κοινωνικής, επιστημο¬ 
νικής, καλλιτεχνικής και δημόσιας ζωής. Η συμμετοχή 
όμως και η δράση τους περιορίζεται αυστηρά μέσα στα 
πλαίσια των αρχών και των στόχων του Ιδρύματος και των 
διατάξεων του Οργανισμού. 

Οι συζητήσεις και οι αποφάσεις του Διοικητικού Συμ¬ 
βουλίου και των διαφόρων οργάνων, στηρίζονται στην 
αρχή της δημοκρατικής λειτουργίας και διαδικασίας, στην 
κοινή συναίνεση και συμφωνία, καθώς και στη δημοκρα¬ 
τική αρχή της πλειοψηφίας και της μειοψηφίας. 

Άρθρο 8 

Αντικατάσταση - αναπλήρωση ιδρυτικών μελών Δ.Σ. 

1. Η θητεία των μελών του Δ.Σ. που μετέχουν ως εκπρό¬ 
σωποι ιδρυτών και κατιόντων απογόνων του Στ. Καλλέργη, 
είναι τετραετής. 

2. Το Διοικητικό Συμβούλιο μπορεί με αιτιολογημένη 
απόφασή του, να προβεί σε αντικατάσταση, ή αναπλή¬ 
ρωση προσωρινή ή οριστική εξουσιοδοτημένου εκπροσώ¬ 
που των ιδρυτών και απογόνων του Στ. Καλλέργη, μόνο 
εφόσον: 

α) Απουσιάζει κατά σύστημα και αδικαιολόγητα από 
τρεις (3) τουλάχιστον συνεχείς συνεδρίες του. 
β) Παραιτείται ή αποχωρεί για οποιονδήποτε λόγο, 
γ) Προβαίνει σε πράξεις και ενέργειες που αντιβαίνουν 
σαφώς στις διατάξεις του Οργανισμού και στις αρχές του 
Ιδρύματος. 

δ) Στερείται οποιουδήποτε ενδιαφέροντος για την 
ύπαρξη του Ιδρύματος και αντιδρά στις αποφάσεις και 
ενέργειες του Διοικητικού Συμβουλίου, και 
ε) Πεθαίνει. 

3. Η πρόταση, η αντικατάσταση και η αναπλήρωση των 
δύο εξουσιοδοτημένων εκπροσώπων των ιδρυτών και κα¬ 
τιόντων Α' και Β' βαθμού απογόνων του Σταύρου Καλ- 

λέργη στο Δ.Σ. του Ιδρύματος, γίνεται με ειδική απόφαση, 
που λαμβάνεται από το σύνολο ή την πλειοψηφΐα των 
ιδρυτών και των κατιόντων Α' και Β' βαθμού απογόνων του 
Σταύρου Καλλέργη. Τα ανήλικα τέκνα των ιδρυτών και κα¬ 
τιόντων μελών της οικογένειας του Σταύρου Καλλέργη, 
εκπροσωπούνται μέχρι την ενηλικϊωσή τους από τους νό¬ 
μιμους κηδεμόνες τους, οι οποίοι έχουν δικαίωμα να εκλέ¬ 
γονται και ως εκπρόσωποι στο Διοικητικό Συμβούλιο του 
Ιδρύματος. 

4. Σε περίπτωση που δεν υπάρχει ή δεν υποδεικνύεται 
αναπληρωματικός ή αντικαταστάτης ή εκπρόσωπος των 
ιδρυτών και των κατιόντων ως ανωτέρω απογόνων του 
Σταύρου Καλλέργη, τότε το Δ.Σ. του Ιδρύματος, σε νόμιμη 
απαρτία και οε κοινή συνεδρίαση με τους ιδρυτές και κα- 
τιόντες απογόνους που θα προσκληθούν από το Δ.Σ., 
αποφασίζει την αναπλήρωση ή αντικατάσταση ή και τον 
ορισμό εκπροσώπων των ιδρυτών και απογόνων στο Δ.Σ. 
του Ιδρύματος. 

Στην περίπτωση αυτή μπορεί να επιλεγούν και πρόσωπα 
από το ευρύτερο οικογενειακό περιβάλλον των ιδρυτών 
και των απογόνων του Σταύρου Καλλέργη, αλλά που μπο¬ 
ρεί να είναι και διακεκριμένοι φίλοι και συνεργάτες του 
Ιδρύματος. Τα περί απαρτίας της συνεδρίασης ρυθμίζο¬ 
νται αναλόγως και σύμφωνα με τις διατάξεις του παρα¬ 
κάτω άρθρου 9. Άν οι προτεινόμενοι είναι πέραν του ενός, 
τότε ο αναπληρωματικός ή ο αντικαταστάτης εκλέγεται με 
κλήρωση ή με ψηφοφορία, ανάλογα με το τί θα αποφασί¬ 
σει η παραπάνω κοινή συνεδρίαση. 

Αρμόδιο όργανο για τη σύγκληση της συνεδρίασης και 
πρόσκλησης όλων όσων δικαιούνται να μετέχουν σ’ αυτήν, 
είναι το Διοικητικό Συμβούλιο. Αν και κατ’ αυτόν τον τρόπο 
δεν μπορεί να γίνει αντικατάσταση ή αναπλήρωση, τότε το 
Διοικητικό Συμβούλιο δύναται με αιτιολογημένη απόφασή 
του να προβεί στην αναπλήρωση ή αντικατάσταση σύμ¬ 
φωνα με τη διαδικασία που προβλέπεται από τις διατάξεις 
του άρθρου 99 του Α.Ν. 2039/39, παρ. 4. 

Άρθρο 9 

Αντικατάσταση - Αναπλήρωση 
λοιπών μελών Δ.Σ. 

1. Τα λοιπά μέλη του Διοικητικού Συμβουλίου έχουν επί¬ 
σης τετραετή θητεία. Μετά τη λήξη της θητείας τους, τα 
νέα μέλη του Διοικητικού Συμβουλίου εκλέγονται από σύ¬ 
νολο προσώπων που αποτελείται: από μέλη του απερχό¬ 
μενου Διοικητικού Συμβουλίου, τακτικά και αναπληρωμα¬ 
τικά σε νόμιμη απαρτία, από ιδρυτές και κατιόντες ως 
ανωτέρω συγγενείς και από επίτιμη μέλη του Ιδρύματος. 
Όσα εξ όλων των παραπάνω μελών ή προσώπων, κληθούν 
νομίμως από το Δ.Σ. και προσέλθουν στην καθοριζόμενη 
κοινή συνεδρίαση, αποτελούν το όργανο που θα εκλέξει 
τα υπόλοιπα μέλη του Δ.Σ. του Ιδρύματος με ψηφοφορία ή 
με κλήρωση - σε περίπτωση ισοψηφίας. Δικαίωμα εκλέ- 
γειν και εκλέγεσθαι έχουν και όλα τα μετέχοντα στην κοινή 
συνεδρίαση πρόσωπα. Στην παραπάνω κοινή συνεδρίαση 
υπάρχει απαρτία αν παρευρίσκονται τα 2/3 του όλου αριθ¬ 
μού των νομίμως προσκληθέντων μελών και προσώπων, 
όπως: των μελών του απερχομένου Διοικητικού Συμβου¬ 
λίου σε νόμιμη απαρτία, των ιδρυτών και των κατιόντων 
κληρονόμων του Στ. Καλλέργη Α' και Β' βαθμού, και των 
προσκληθέντων προς τούτο επιτίμων μελών του Ιδρύμα¬ 
τος, ως ενιαίου συνόλου ισοτίμων μελών, λαμβανομέ- 
νου. 


Αν στην πρώτη συνεδρίαση δεν επιτευχθεί η παραπάνω 
απαρτία, τότε επαναλαμβάνεται η κοινή συνεδρίαση το 
συντομότερο δυνατόν, με απαρτία όχι μικρότερη των 2/5 
του παραπάνω ενιαίου συνόλου. Αν και σ’ αυτή τη συνε¬ 
δρίαση δεν επιτευχθεί απαρτία, τότε η επομένη κοινή συ¬ 
νεδρίαση λαμβάνει αποφάσεις οποιοσδήποτε και αν είναι 
ο αριθμός των συγκεντρωθέντων του Διοικητικού Συμβου¬ 
λίου τελούντος πάντα σε νόμιμη απαρτία. Αρμόδιο Όρ¬ 
γανο για τη σύγκληση της παραπάνω κοινής συνεδρίασης 
και για την πρόσκληση όλων όσων δικαιούνται να μετέχουν 
σ’ αυτήν είναι το απερχόμενο Διοικητικό Συμβούλιο, που 
υποχρεούται να προβεί στις παραπάνω ενέργειες, προτού 
τερματίσει τυπικά τη θητεία του. 

2. Το Διοικητικό Συμβούλιο μπορεί με αιτιολογημένη 
απόφασή του, να προβεί σε αναπλήρωση ή αντικατά¬ 
σταση, προσωρινή ή οριστική, οποιοσδήποτε μέλους του, 
οποιοδήποτε αξίωμα κι αν κατέχει αυτό, σε περίπτωση 
μόνο που: 

α) Απουσιάζει μόνιμα και αδικαιολόγητα από τρεις (3) 
τουλάχιστον συνεχείς συνεδριάσεις του Διοικητικού Συμ¬ 
βουλίου. 

β) Παραιτείται ή αποχωρεί για οποιονδήποτε λόγο. 

γ) Προβαίνει σε πράξεις και ενέργειες που αντιβαίνουν 
σαφώς στις διατάξεις του παρόντος και στις αρχές του 
Ιδρύματος. 

δ) Στερείται οποιουδήποτε ενδιαφέροντος για την 
ύπαρξη του Ιδρύματος και αντιδρά στις αποφάσεις και 
ενέργειες του Διοικητικού Συμβουλίου. 

ε) Πεθαίνει. 

3. Η αντικατάσταση ή αναπλήρωση μελών του Διοικητι¬ 
κού Συμβουλίου, για τους παραπάνω λόγους, γίνεται με 
επιλογή από τα αναπληρωματικά μέλη ή από τους λοιπούς 
ιδρυτές μέλη ή μη μέλη του Δ.Σ. ή από τους συνεργάτες 
και φίλους του Ιδρύματος, με αιτιολογημένη απόφαση του 
Δ.Σ. που λαμβάνεται σε νόμιμη απαρτία με απόλυτη πλειο- 
ψηφία και σύμφωνα με το άρθρο 99 του Α.Ν. 2039/39. 

4. Η αναπλήρωση ή αντικατάσταση μελών του Διοικητι¬ 
κού Συμβουλίου που αυτοδίκαια μετέχουν (Πρύτανης ή 
Εκπρόσωπος Εθνικού Μετσοβίου Πολυτεχνείου, Πρύτα¬ 
νης ή Εκπρόσωπος Παν/μίου Κρήτης, Δήμαρχος ή Εκπρό¬ 
σωπος Δήμου Ρεθύμνου, Πρόεδρος ή Εκπρόσωπος 
Γ.Σ.Ε.Ε. και Πρόεδρος ή Εκπρόσωπος της Ε.Σ.Η.Ε.Α.), 
όταν συντρέχουν οι λόγοι της παρ. 2 του παρόντος άρ¬ 
θρου, ενεργείται αντίστοιχα από τις Συγκλήτους του Ε.Μ. 
Πολυτεχνείου, του Παν/μίου Κρήτης, από το Δημοτικό 
Συμβούλιο Ρεθύμνου και από τα αντίστοιχα Διοικητικά 
Συμβούλια της Γ.Σ.Ε.Ε. και της Ε.Σ.Η.Ε.Α., με αιτιολογη¬ 
μένη απόφασή τους και ύστερα από σχετική αίτηση του 
Διοικητικού Συμβουλίου του Ιδρύματος προς τους παρα¬ 
πάνω φορείς. Σε περίπτωση μη υπόδειξης νέου εκπροσώ¬ 
που στο Δ.Σ. του Ιδρύματος από τους παραπάνω φορείς, 
για οποιονδήποτε λόγο, μέσα σε είκοσι ημέρες από την με 
αποδεικτικό επίδοσης αίτηση, το Διοικητικό Συμβούλιο 
του Ιδρύματος, προχωρεί στην εφαρμογή των διατάξεων 
του παρόντος άρθρου, παρ. 3, για την αντικατάσταση και 
αναπλήρωση των μελών του σύμφωνα και με τις διατάξεις 
του άρθρου 99 του Α.Ν. 2039/39, παρ. 4. 

Άρθρο 10 

Αρμοδιότητες Διοικητικού Συμβουλίου 

Το Διοικητικό Συμβούλιο διευθύνει τις εργασίες του 
Ιδρύματος και διαχειρίζεται την περιουσία του σύμφωνα 
με τις διατάξεις των κειμένων νόμων (Α.Ν. 2039/39 κ.λπ.), 







της συστατικής πράξης και του Οργανισμού του και ειδικά: 

1. Ασκεί τη Διοίκηση, επίβλεψη και διαχείριση, για την 
διεύρυνση και επίτευξη των σκοπών του Ιδρύματος. 

2. Προβαίνει ύστερα από εισήγηση του Προέδρου και 
του Διευθυντή, στο διορισμό ή απόλυση του προσωπικού 


ράγοντες που με τη δράση και την προσφορά τους συμ¬ 
βάλλουν στην ανάπτυξη του Ιδρύματος και στην επιτέλεση 
των σκοπών του. 

Άρθρο 11 

Καθήκοντα Προέδρου 


του Ιδρύματος. 


1.0 Πρόεδρος του Διοικητικού Συμβουλίου του Ιδρύμα- 


3 Αναπτύσσει γενικά κάθε δραστηριότητα για την επι¬ 
τυχία των σκοπών του Ιδρύματος, όπως αυτοί αναπτύσσο¬ 
νται στο άρθρο 2 του παρόντος Οργανισμού. 

4. Αποφασίζει την έγκριση του ετήσιου προϋπολογι¬ 
σμού, απολογισμού και ισολογισμού του Ιδρύματος. 

5 Αποφασίζει για κάθε δαπάνη του ιδρύματος και επί¬ 
σης για δαπάνες μη προβλεπόμενες από τον προϋπολογι¬ 
σμό, οπότε και αποφασίζει την τροποποίησή του. 

6. Ενεργεί για τη φοροαπαλλαγή του Ιδρύματος βάσει 
ισχυουσών διατάξεων νόμων. 

7. Αποδέχεται κληρονομιές, κληροδοσίες, δωρεές και 
άλλες παροχές προς το Ίδρυμα, μετά ή άνευ όρων, ή τις 
αποποιείται με αιτιολογημένες αποφάσεις του. 

8. Αποφασίζει για την έγερση αγωγών, κατάργηση δι¬ 
κών του και για την κατά περίπτωση πρόσληψη δικηγόρου 
ή άλλων υπαλλήλων, εφόσον υπάρχει σχετική πίστωση 
στον εγκριμένο προϋπολογισμό. 

9. Επιμελείται την τήρηση των διατάξεων της κειμένης 
νομοθεσίας, της συστατικής πράξης και του Οργανισμού 
του Ιδρύματος και γενικά αποφασίζει και ενεργεί για κάθε 
τι που είναι πρόσφορο για την εξασφάλιση και ευόδωση 
των σκοπών του Ιδρύματος. 

10. Το Διοικητικό Συμβούλιο έχει απόλυτη εξουσία διά¬ 
θεσης των πόρων και της περιουσίας του Ιδρύματος για 
την πραγματοποίηση των σκοπών του, σύμφωνα με τις 
διατάξεις του παρόντος Οργανισμού, εφόσον οι παρα¬ 
πάνω ενέργειες δεν υπόκεινται στην έγκριση ή επικύρωση 
από οποιαδήποτε Αρχή, εκτός μόνο του ελέγχου της νομι¬ 
μότητας από την άποψη τήρησης των όρων του παρόντος, 
σύμφωνα με τον Α.Ν. 2039/1939. 

11. Το Διοικητικό Συμβούλιο με αποφάσεις του δύναται 
να παρέχει σε ένα ή σε περισσότερα από τα μέλη του συ¬ 
νεργασίες, για άσκηση συγκεκριμένων πράξεων διοίκησης 
και διαχείρισης, καθώς και για την εκτέλεση αποφάσεών 
του, καθορίζοντας όμως με σαφήνεια και την έκταση των 
εξουσιοδοτήσεων τούτων. Ειδικά στον Πρόεδρο, το Διοι¬ 
κητικό Συμβούλιο μπορεί με αιτιολογημένη απόφασή του, 
να αναθέσει την άσκηση του συνόλου των αρμοδιοτήτων 
και εξουσιών του για ορισμένο χρόνο. Επίσης μπορεί με 
απόφασή του να συστήσει Γνωμοδοτικά Συμβούλια, Γρα¬ 
φεία, Επιτροπές ή Ομάδες και να παραπέμπει για μελέτη, 
επεξεργασία και γνωμοδότηση, κάθε ζήτημα αναφερό- 
μενο στην προαγωγή των σκοπών του Ιδρύματος. 

12. Συγκαλεί συσκέψεις ή συγκεντρώσεις των συνερ¬ 
γατών του για ενημέρωση και ανταλλαγή απόψεων ή και 
λήψη αποφάσεων επί ειδικών θεμάτων, που αφορούν τη 
λειτουργία του Ιδρύματος και την πρόοδό του. Οι αποφά¬ 
σεις θα έχουν γνωμοδοτικά και παραινετικό χαρακτήρα για 
το Διοικητικό Συμβούλιο. 

13. Το Διοικητικό Συμβούλιο με απόφασή του δύναται 
να απονέμει τιμητικά τον τίτλο του Επίτιμου Προέδρου του 
Ιδρύματος ή άλλων αξιωμάτων του Διοικητικού Συμβου¬ 
λίου ή και του απλού επίτιμου μέλους, σε πρόσωπα ή πα- 


τος: 

α) Εκπροσωπεί το Ίδρυμα ενώπιον των Δικαστηρίων και 
κάθε Αρχής, καθώς και στις σχέσεις του με τρίτους. 

β) Συγκαλεί τούτο σε τακτικές ή έκτακτες συνέδριά- 
σεις κηρύσσει την έναρξη και λήξη των συνεδριάσεων, 
γ) Καταρτίζει με τον Γεν. Γραμματέα την ημερήσια διά- 

δ) 1 Εντέλλεται την πληρωμή οποιοσδήποτε δαπάνης 
αναγεγραμμένης στον εγκεκριμένο προϋπολογισμό. 

ε) Καταρτίζει την ετήσια έκθεση των πεπραγμένων και 
εκτελεί τις αποφάσεις του Διοικητικού Συμβουλίου. 

στ) Είναι υπεύθυνος για οποιοδήποτε θέμα που αφορά 
το Ίδρυμα και την ομαλή του λειτουργία, 
ζ) Ασκεί και κάθε άλλη αρμοδιότητα που του αναθέτει 

το Διοικητικό Συμβούλιο. 

η) Υπογράφει με τον Γ εν. Γ ραμματέα τα έγγραφα του 
Ιδρύματος και τα διπλότυπα εισπράξεων και πληρωμών. 

Άρθρο 12 

Καθήκοντα Αντιπροέδρων 

Οι Αντιπρόεδροι αντικαθιστούν σε όλα τα καθήκοντα και 
τις αρμοδιότητες του Προέδρου του Δ.Σ. όταν αυτός 
απουσιάζει ή κωλύεται. Στις συνεδριάσεις του Δ.Σ. από- 
ντος ή κωλυομένου του Προέδρου και όταν παρίστανται 3 
ή 2 εκ των Αντιπροέδρων, το Δ.Σ. σε νόμιμη απαρτία, θα 
ορίζει τον Προεδρεύοντα, μεταξύ των παρόντων Αντιπρο¬ 
έδρων. 

Άρθρο 13 

Καθήκοντα Γενικού Γραμματέα 

1. Ο Γενικός Γραμματέας του Ιδρύματος: 

α) Συνυπογράφει με τον Πρόεδρο κάθε έγγραφο, 
β) Επιμελείται τη σύνταξη των Πρακτικών των συνεδριά¬ 
σεων του Δ.Σ. και διεκπεραιώνει την αλληλογραφία του 

Ιδρύματος. . 

γ) Έχει την ευθύνη για τη φύλαξη των εγγράφων, των βι¬ 
βλίων (πλην των διαχειριστικών) και της σφραγίδας του 

Ιδρύματος. . ,, 

2. Τον Γενικό Γραμματέα όταν απουσιάζει η κωλύεται, 

τον αναπληρώνει προσωρινά άλλο μέλος του Διοικητικού 
Συμβουλίου, που ορίζεται με απόφασή του. 

Άρθρο 14 


1. Ο Ταμίας του Ιδρύματος: 

α) Εισπράττει όλα τα έσοδα του Ιδρύματος με βάση υπο¬ 
γεγραμμένες από τον Πρόεδρο και τον Γ ενικό Γραμματέα 
διπλότυπες αριθμημένες αποδείξεις. 

β) Ενεργεί κάθε πληρωμή νομίμων ενταλμάτων, 
γ) Τηρεί τα απαραίτητα διαχε ιριστικά βιβλία του Ιδρύμα¬ 
τος και είναι υπεύθυνος για τη φύλαξή τους. 

δ) Καταθέτει τα εισπραττόμενα έσοδα του Ιδρύματος 
στην Εθνική Τράπεζα, σύμφωνα με το άρθρο 73 του Α.Ν. 
2039/1939, με δικαίωμα να παρακρατεί ποσά, καθοριζό¬ 
μενα με απόφαση του Διοικητικού Συμβουλίου, για την 
αντιμετώπιση επειγουσών αναγκών του Ιδρύματος. 

ε) Προβαίνει σε αναλήψεις των καταθέσεων ύστερα 
από απόφαση του Διοικητικού Συμβουλίου και έγγραφη 
εντολή του Προέδρου ή του νόμιμου αναπληρωτή του. 

στ) Επιμελείται με τη συνεργασία Προέδρου και Διευθυ¬ 
ντή, την κατάρτιση των απολογισμών, προϋπολογισμών 
και ισολογισμών του Ιδρύματος και τους υποβάλλει στο 
Διοικητικό Συμβούλιο. 

2. Τον Ταμία όταν απουσιάζει ή κωλύεται, τον αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση. Στην έδρα του Ιδρύματος στο Ρέθυμνο, 
τον Ταμία αναπληρώνει ο Αναπληρωτής Ταμίας. 

Άρθρο 15 
Καθήκοντα Εφόρου 

Ο Έφορος του Ιδρύματος επιμελείται και ευθύνεται για 
την ευταξία των Γραφείων του Ιδρύματος, για τον εφοδια¬ 
σμό των κατάλληλων επίπλων, για τη διαρρύθμιση και συ¬ 
ντήρησή τους και για την κατάταξη, τακτοποίηση, συντή¬ 
ρηση και διαφύλαξη του Αρχείου και των Βιβλιοθηκών. 

Άρθρο 16 

Περιουσία - Πόροι του Ιδρύματος 

1. Περιουσία του Ιδρύματος είναι: 
α) Το ανεκτίμητης αξίας Αρχείο του Σταύρου Γ. Καλ- 
λέργη (βιβλία, εφημερίδες, έντυπα, χειρόγραφα, φωτο¬ 
γραφίες κ.λπ.) τα οποία οι ιδρυτές του Ιδρύματος Σωκρά¬ 
της Στ. Καλλέργης, Λυκούργος Στ. Καλλέργης, Βασίλης 
Στ. Καλλέργης, Αριστείδης Στ. Καλλέργης, Ειρήνη συζ. 
Κων/νου Σπανουδάκη το γένος Στ. Καλλέργη, Σταύρος 
Πλάτ. Καλλέργης, Νικόλαος Πλατ. Καλλέργης και Εμμα¬ 
νουήλ Πλάτ. Καλλέργης, παραχωρούν και μεταβιβάζουν 
κατά πλήρες ιδιοκτησίας δικαίωμα στο ΙΔΡΥΜΑ ΣΟΣΙΑΛΙ¬ 
ΣΤΙΚΩΝ ΜΕΛΕΤΩΝ - ΣΤΑΥΡΟΣ ΚΑΛΛΕΡΓΗΣ για την εκ¬ 
πλήρωση των σκοπών που προβλέπονται στον παρόντα 
Οργανισμό. 

β) Χρηματικό ποσό πεντακοσίων χιλιάδων (500.000) 
δραχμών, το οποίο ο εξουσιοδοτημένος εκπρόσωπος των 
ιδρυτών και συνιδρυτής του Ιδρύματος Λυκούργος Στ. 
Καλλέργης, θα καταθέσει επ’ ονόματι του Ιδρύματος στην 
Εθνική Τράπεζα της Ελλάδος. 

γ) Τα περιουσιακά στοιχεία από κληρονομιές, κληροδο¬ 
σίες και δωρεές προς το Ίδρυμα, που γίνονται με τον όρο 
του αναπαλλοτρίωτου ή όχι. 

δ) Τα οποιαδήποτε άλλα περιουσιακά στοιχεία που πε- 
ριέχονται με οποιονδήποτε τρόπο στο Ίδρυμα. 

Πόροι του Ιδρύματος είναι: 

α. Τα έσοδα που προέρχονται από τα περιουσιακά του 
στοιχεία. 

β. Οι προαιρετικές ενισχύσεις και αρωγές κάθε χρηματι¬ 
κού ποσού από φυσικά ή νομικά πρόσωπα. 

γ. Κάθε είδους επιχορηγήσεις καθώς και χρηματικά 
ποσά που προέρχονται από κληρονομιές, κληροδοσίες και 
δωρεές προς το Ίδρυμα, 
δ. Τόκοι και καταθέσεις σε Τράπεζες, και 
ε. Κάθε είδους έδοδα που πραγματοποιούνται από εκ¬ 
δόσεις και πωλήσεις βιβλίων και περιοδικών, από συνέ¬ 
δρια, σεμινάρια, εκθέσεις και άλλες πολιτιστικές εκδηλώ¬ 
σεις, εφόσον οι δραστηριότητες αυτές αποβλέπουν στην 
εξυπηρέτηση των σκοπών του Ιδρύματος και τα ενδεχό¬ 
μενα έσοδα διατίθενται για την ανάπτυξή του μέσα στα 
πλαίσια του παρόντος Οργανισμού. 


Άρθρο 17 

Οικονομική Διαχείριση 

Η Οικονομική διαχείριση του Ιδρύματος ενεργείται με 
βάση προϋπολογισμούς και απολογισμούς εσόδων και 
εξόδων, που καταρτίζονται κάθε χρόνο και στους οποίους 
οι εκτελεστέοι σκοποί εμφανίζονται με ίδια κεφάλαια, ψη¬ 
φίζονται από το Διοικητικό Συμβούλιο και υποβάλλονται 
αρμόδια προς έγκριση, σύμφωνα με τις διατάξεις του Α.Ν. 
2039/39 και του από 20.12.1939 Β.Δ/τος (ΦΕΚ 562/ 
22.12.1939). Το οικονομικό έτος αρχίζει από την 1η Ια¬ 
νουάριου και λήγει την 31η Δεκεμβρίου του ίδιου χρόνου. 

Άρθρο 18 
Βιβλία και Στοιχεία 

1. Το Ίδρυμα τηρεί υποχρεωτικά τα πιο κάτω βιβλία και 
στοιχεία, θεωρημένα από τον Πρόεδρο: 

α. Βιβλίο Πρωτοκόλλου εισερχομένων και εξερχομένων 
εγγράφων. 

β. Βιβλίο Πρακτικών των Συνεδριάσεων του Διοικητικού 
Συμβουλίου. 

γ. Βιβλίο Λογιστικής Παρακολούθησης στο οποίο κατα¬ 
χωρίζονται ανελλιπώς, κατά χρονολογική σειρά και κατά 
την παρούσα λογιστική τάξη, τα κατά τη διάρκεια της χρή¬ 
σης έσοδα και έξοδα. 

δ. Βιβλίο περιουσιακών στοιχείων (απογραφής) στο 
οποίο θα καταχωρίζονται τα περιουσιακά στοιχεία, σε ξε¬ 
χωριστή μερίδα για κάθε περιουσιακό στοιχείο με λεπτο¬ 
μερή ανάλυση και περιγραφή καθώς και κάθε μεταβολή 
που επήλθε κατά τη διάρκεια του οικονομικού έτους. 

ε. Στελέχη αρθμημένων διπλοτύπων αποδείξεων ει¬ 
σπράξεων και ενταλμάτων πληρωμών. 

στ. Βιβλία - Μητρώα των συνεργατών του Ιδρύματος. 

ζ. Βιβλίο - Μητρώο υποτρόφων, που τηρείται σύμφωνα 
με τα οριζόμενα από τις διατάξεις του άρθρου 34 του από 
18.8.1941 Καν. Δ/τος. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο, μπορεί με απόφασή του να τηρεί και 
άλλα βιβλία και στοιχεία που θα κρίνει απαραίτητα για την 
παρακολούθηση της διαχείρισης της περιουσίας του Ιδρύ¬ 
ματος και της εκτέλεσης των σκοπών του. 

Άρθρο 19 

Διάλυση - Τύχη περιουσίας 
Φύλαξη Αρχείου 

1. Σε περίπτωση διάλυσης του Ιδρύματος για οποιονδή- 
ποτε λόγο, το Αρχείο του Σταύρου Καλλέργη καθώς και η 
περιουσία του, κατόπιν αποφάσεως του Διοικητικού Συμ¬ 
βουλίου, με την σύνθεση, την απαρτία και τις διαδικασίες 
που προβλέπονται στο άρθρο 9 παρ. 1 του παρόντος Ορ¬ 
γανισμού, περιέρχονται στο Μουσείο Σταύρου Καλλέργη 
και μη υπάρχοντος Μουσείου, στη βιβλιοθήκη του Παν/ 
μίου Κρήτης ή στην Εταιρεία Ελληνικού Λογοτεχνικού 
Ιστορικού Αρχείου (Ε.Λ.Ι.Α) του Μάνου Χαριτάτου. 





2. Το πρωτότυπο Αρχείο του Σταύρου Καλλέργη, θα φυ¬ 
λάσσεται στην έδρα του Παραρτήματος του Ιδρύματος 
στην Αθήνα. 

Άρθρο 20 
Μεταβατική διάταξη 

Στον εξουσιοδοτημένο για το Διοικητικό Συμβούλιο Εκ¬ 
πρόσωπο των ιδρυτών και συνιδρυτή του Ιδρύματος Λυ¬ 
κούργο Στ. Καλλέργη, παρέχονται πρόσθετες αρμοδιότη¬ 
τες και δικαιοδοσίες κατά το διάστημα μέχρι της έγκρισης 
της σύστασης του Ιδρύματος, δημοσίευσης του σχετικού 
Προεδρικού Διατάγματος στην Εφημερίδα της Κυβερνή- 
οεως, συγκρότησης του Διοικητικού Συμβουλίου, στέγα¬ 
σης του Ιδρύματος και έναρξης της λειτουργίας του και εν¬ 
δεικτικά: 

1. Εκπροσωπεί το Ίδρυμα ενώπιον πάσης Αρχής. 

2. Μέσα στα πλαίσια του Οργανισμού και των σκοπών 
του Ιδρύματος, επιδιώκει τη δημιουργία των προϋποθέ¬ 
σεων για την ολοκλήρωσή του, αναλαμβάνει σχετικές 
πρωτοβουλίες, υπογράφει δημόσια και ιδιωτικά έγγραφα, 
συμβολαιογραφικές πράξεις, προσκλήσεις, ανακοινώσεις, 
επιστολές, οργανώνει εκθέσεις του Αρχείου Καλλέργη, 
και άλλες εκδηλώσεις, επιδιώκει συναντήσεις, συσκέ¬ 
ψεις, διαπραγματεύσεις με ιδιωτικούς και δημόσιους πα¬ 
ράγοντες που αποβλέπουν στην αναγνώριση και εδραίωση 
του Ιδρύματος, στην εξασφάλιση οικονομικών πόρων, 
στην επιλογή, ενημέρωση και εγγραφή των συνεργατών 
και στη συγκρότηση, σύμφωνα με το άρθρο 3 του παρό¬ 
ντος οργανισμού, του Διοικητικού Συμβουλίου του Ιδρύμα¬ 
τος. 

3. Μεριμνά για την ενημέρωση των μαζικών μέσων, του 
Τύπου και του κοινού, με ανακοινώσεις, δημοσιεύσεις, 
επιστολές για τη δραστηριότητα και αποστολή του Ιδρύμα¬ 
τος. 

4. Πληρώνει και εισπράττει λογαριασμούς, αντιμετωπί¬ 
ζει δαπάνες, αποδέχεται βοηθήματα, ενισχύσεις, επιχο¬ 
ρηγήσεις, ευθύνεται για καταθέσεις και αναλήψεις από 
Τράπεζες, για τις οικονομικές δαπάνες που απαιτούνται 
για την ίδρυση του Ιδρύματος και για την καταβολή του αρ¬ 
χικού κεφαλαίου για την ίδρυσή του. 

5. Ενημερώνει τους συνιδρυτές του Ιδρύματος για όλες 
τις ενέργειές του και αποδίδει σ’ αυτούς λογαρισμούς για 
όλες τις δαπάνες. 

6. Ασκεί κάθε δραστηριότητα και πρωτοβουλία μέσα 
στα πλαίσια του νόμου και του Οργανισμού αποβλέποντας 
στην καλύτερη οργάνωση και προβολή του Ιδρύματος στη 
σύντομη αναγνώρισή του, στη συγκρότηση του Διοικητι¬ 
κού Συμβουλίου και στην πλήρη έναρξη και παγίωση της 
λειτουργίας του. 


Άρθρο 21 

Τροποποίηση Οργανισμού 

Ο παρών Οργανισμός μπορεί να τροποποιηθεί ή να συ¬ 
μπληρωθεί με Προεδρικό Διάταγμα σύμφωνα με τις διατά¬ 
ξεις του άρθρου 98 του Α.Ν. 2039/39 και του άρθρου 110 
του Α.Κ. μετά από πρόταση του Διοικητικού Συμβουλίου, 
με τη σύνθεση, την απαρτία και τις διαδικασίες που προ- 
βλέπονται στο άρθρο 9, παρ. 1 του παρόντος Οργανι- 

σμού. „ 

Στους Υπουργούς Εθνικής Παιδείας και θρησκευμάτων 
και Πολιτισμού και στον Υφυπουργό Οικονομικών, αναθέ¬ 
τουμε τη δημοσίευση και εκτέλεση του παρόντος Διατάγ¬ 
ματος. 

Αθήνα, 26 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

ΓΕΩΡΓΙΟΣ ΔΡΥΣ ΓΕΩΡΓΙΟΣ ΠΑΠΑΝΔΡΕΟΥ 

ΠΟΛΙΤΙΣΜΟΥ 

ΣΤΑΥΡΟΣ ΜΠΕΝΟΣ 
-*- 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στη Φ. 11845/19476/31.5.96 απόφαση του Υφυπουρ¬ 
γού Εσωτερικών,Δημ. Δ/σης και Αποκ/σης που δημοσιεύ- 
θηκε στο ΦΕΚ 453 / 1 4.6.1996 τ.Β’ διορθώνεται το μέρος 
που αφορά τον αλλογενή αλλοδαπό ΛΟΥΜΕΛΣΚΙΛ ΒΑ- 
ΛΕΡΙ του Λεβ ως προς το επώνυμό του από το εσφαλμένο 
«ΛΟΥΜΕΛΣΚΙΛ» στο ορθό «ΛΟΥΜΕΛΣΚΙ». 

(Από το Υπουργ. Εσ/κών Δημ. Δ/σης και Αποκ/σης) 


Στην 136636/95 (ΦΕΚ 1023Β712.12.1995) απόφαση 
διορθώνεται το εσφαλμένο «Παύλος Καράκος του Παναγι¬ 
ώτη» στο ορθό «Ιωάννης Καράκος του Παναγιώτη». 

(Από το Υπουργείο Δικαιοσύνης) 

-♦- 

(4) 

Στην 44296/18.6.96 υπουργική απόφαση περί «συ¬ 
μπλήρωσης και ανασυγκρότησης της μόνιμης νομοπαρα¬ 
σκευαστικής επιτροπής στο Υπουργείο Δικαιοσύνης», η 
οποία δημοσιεύθηκε στο ΦΕΚ 498/Β/25.6.96 γίνεται η 
εξής διόρθωση από το λανθασμένο: 

«29. Διονύσιο Σπινέλλη, Καθηγητή Παντείου Πανεπι¬ 
στημίου Αθηνών» στο σωστό: «29. Διονύσιο Σπινέλλη, Κα¬ 
θηγητή Νομικής Πανεπιστημίου Αθηνών». 

(Από το Υπουργείο Δικαιοσύνης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


